《和孙邦求 其四》
宋代·李正民

结友何殊杵臼间，旧游重话发清欢。西江候月愁宵永，南郭寻梅耐岁寒。

老笔尚凌游猎赋，刚肠宜戴触邪冠。鹗书屡上初无补，宣室咨询待夜阑。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。